ફોર્ટિસ હેલ્થકેરે તેના સ્થાપક સિંઘ બંધુઓ પાસેથી ૫૦૦ કરોડ રૂપિયાની વસૂલાત કરવા માટે કાનૂની પ્રક્રિયા શરૂ કરી દીધી હોવાના અહેવાલને પગલે બુધવારે ફોર્ટિસના શેરમાં સુધારો જોવા મળ્યો હતો. ફોર્ટિસનો શેર બીએસઈ પર ૧૩૦.૩૦ રૂપિયાના ભાવે ખૂલ્યો હતો અને એક સમયે ૧૩૮ રૂપિયા સુધી ગયો હતો અને છેલ્લે ૦.૯૩ ટકા વધીને ૧૩૫.૭૫ રૂપિયા બંધ આવ્યો હતો. એનએસઈ પર લગભગ એવી જ મૂવમેન્ટ જોવા મળી હતી અને છેલ્લે ૧૩૫.૪૦ રૂપિયા બંધ આવ્યો હતો. ફોર્ટિસ હેલ્થકેરની માર્ચ 2018ને અંતે પૂરા થયેલા ત્રિમાસિક ગાળામાં ખોટ વધીને Rs 914.32 કરોડની થઈ હતી જે આગલા વર્ષના સમાન ગાળામાં Rs 37.52 કરોડની હતી. આ ગાળામાં કોન્સોલિડેટેડ આવક ઘટીને Rs 1,086.38 કરોડની રહી હતી જે આગલા વર્ષના સમાન ગાળામાં Rs 1,123.43 કરોડ હતી. કંપનીની પૂરા થયેલા નાણાં વર્ષ દરમિયાન ખોટ વધીને Rs 934.42 કરોડની થઈ હતી જે આગલા વર્ષે Rs 479.29 કરોડની હતી. જ્યારે સંપૂર્ણ વર્ષ દરમિયાન કોન્સોલિડેટેડ આવક Rs 4,560.81 કરોડની હતી જે આગલા વર્ષે Rs 4,573.71 કરોડ હતી.